На основу члана 46. Закона о заштити природе (''Службени гласник Републике Србије'', број 36/09, 88/10 и 91/10) и члана 37. Статута Града Ниша (''Службени лист Града Ниша'', број 88/2008), Скупштина Града Ниша, на седници од \_\_\_\_\_\_ 2014. године, донела је

**ОДЛУКУ**

**О ПРЕСТАНКУ ЗАШТИТЕ СПОМЕНИКА ПРИРОДЕ**

**„ПАВЛОВИЋЕВ ХРАСТ У ДОЊОЈ ТРНАВИ“**

Члан 1

Престаје заштита стабла храста лужњака (Quercus robur L.), заштићеног природног добра, споменика природе III категорије – значајног природног добра, под именом „Павловићев храст у Доњој Трнави“, који се налази на подручју града Ниша, у селу Доња Трнава, КО Доња Трнава, катастарска парцела бр. 2691/2 и 2691/3 у приватној својини, због губитка својства и вредности заштићеног природног добра.

Члан 2

Даном ступања на снагу ове Одлуке престаје да важи Одлука Скупштине Града Ниша о заштити споменика природе „Павловићев храст у Доњој Трнави“, („Службени лист Града Ниша“ број 11/2003).

Члан 3

Ова одлука ступа на снагу осмог дана од дана објављивања У „Службеном листу Града Ниша“.

Број:\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_2014.године

**СКУПШТИНА ГРАДА НИША**

Председник

Проф. др Миле Илић